Obalni put duž južnovelške obale i hafrenskog estuarija
<s>Obalni put duž južnovelške obale i hafrenskog estuarija (vel.</s><s>Llwybr arfordir De Cymru ac Aber Hafren; eng. South Wales Coast and Severn Estuary Coastal Path) pokriva regiju H većeg Velškog obalnog puta, 1400 km dugog pješačkog puta duž cijele velške obale otvorenog 5. svibnja 2012. godine.</s><s>Južnovelška i hafrenska staza dugačka je 176 km, a ide od cynffiških pijesaka blizu Port Talbota u južnom Walesu do Cas-gwenta.</s><s>Na prostoru pet mjesnih vijeća uključenih u njegovo stvaranje i održavanje, put ide kroz baštinsku obalu, tri nacionalna prirodna rezervata i tri baštinska krajolika.</s>

<s>Mjesna vijeća
Put prolazi kroz pet unitarnih područja, a svako je vijeće odgovorno za uspostavu i održavanje označenog puta.</s><s>Od zapada ka istoku mjesne uprave su Pen-y-bont ar Ogwr, Dolina Morgannwg, Caerdydd, Casnewydd i Mynwy.</s><s>Budući da je ovaj odsječak Velškog obalnog puta bio najnoviji, službeno je otvoren u isto vrijeme kad je 2012. godine otvoren cijeli Velški obalni put.</s><s>Planirani most preko rijeke Cynffig tada još nije bio izgrađen, pa je napravljena obilaznica duga oko 8 km sve dok se most ne izgradi.</s><s>Obalni put dug 18,5 km kroz gradski okrug Pen-y-bont ar Ogwr službeno je otvoren 17. listopada 2013. godine.</s>

<s>Ukupan broj ljudi koji rabe Velški obalni put (od listopada 2011. do rujna 2012. godine) u okruzima Mynwy, Casnewydd, Caerdydd, Dolina Morgannwg i Pen-y-bont ar Ogwr bio je preko 1.429.000 u usporedbi sa 102.721 ljudi koji rabe Penfroski obalni put.</s>

<s>Putanja
Od granice Castell-nedd Port Talbota na rijeci Cynffig put prelazi cynffiške pijeske do Porthcawla i ide duž morgannwške baštinske obale, koja je status baštinske obale stekla 1972. godine.</s><s>Zatim vodi ka Barriju i Penarthu.</s><s>Put potom ide kroz Caerdyddski zaljev, duž obale sve do rijeke Wysg, kada je potrebno zaći u unutrašnjost duž rijeke do mosta kod Casnewydda i dalje u nacionalni prirodni rezervat Casnewyddske močvare (s više od 100.000 ptica) na obalama hafrenskog estuarija u kojem se mogu vidjeti plimna kolebanja od 15 metara, druga po rasponu u svijetu.</s><s>Put završava u Cas-gwentu gdje se susreće sa 285 km dugim putem duž Offinog zida koji ide duž englesko-velške granice i povezuje hafrenski estuarij s Irskim morem kod Prestatyna.</s>

<s>Zaštićeni lokaliteti i krajolici
Osim morgannwške baštinske obale, put prolazi kroz tri nacionalna prirodna rezervata: Cynffiško jezero i pijesci (Pen-y-bont ar Ogwr), pješčane dine kod Merthyr Mawra (Pen-y-bont ar Ogwr) i Casnewyddske močvare (Casnewydd).</s><s>Također prolazi kroz tri baštinska krajolika: Merthyr Mawr i Cynffiško-margamske humke (od Castell-nedd Port Talbota kroz Pen-y-bont ar Ogwr do Doline Morgannwg), ravnice Cil-y-coeda i Gwynllŵga (Caerdydd, Casnewydd, Mynwy) i donju dolinu rijeke Gwy (Mynwy).</s>

<s>Više informacija
 Hafrenski plimni val</s>

<s>Izvori</s>

<s>Wales</s>

